19.11.2018, Felles medlemsmøte Ulstein Rotary og Herøy Rotary

Tema: Besøk av Distriktsguvernør (DG) Arvid Blindheim og Assisterende guvernør (AG) Kjell Høydal.

Sted: Thon Hotell, Fosnavåg

Presidenten ønsker gjestene velkommen. Vanligvis starter vi møtet med en sang, men musikanten er ikke til stede i dag så da blir det ingen sang i dag.

Før DG får komme til er det utdeling av Paul Harris Fellow utmerkelsen til Terje Krogseth. Oddrun orienterer om begrunnelsen for utmerkelsen og DG Arvid Blindheim deler ut medaljen og diplomet. Terje har vært medlem i klubben i mange år og i flere av disse årene har han vært kasserer. Han har drevet mye frivillig arbeid på flere områder og vært aktivt med i flere organisasjoner. Han har satt spor etter seg i lokalmiljøet og det vil bli et savn for mange når han nå flytter til Trøndelag.

DG Arvid Blindheim forteller at dette er klubb nr 29 0g 30 han besøker i dag. Det er oppstart for turneen på Sunnmøre. Han presenterer seg selv og forteller at han opprinnelig er fra Sunnmøre (Sykkylven), men bur nå på Vestnes. Han er utdannet lærer , men har de siste årene jobbet mer administrativt og senest som Fylkeskultursjef i M&R.

DG forteller om Rotary globalt. 1,2 mill medl i 35.000 klubber fordelt på 200 land. Det er en yrkesbasert klubb med etiske verdier. Rotary var sentral da FN ble etablert. Det viktigste arbeidet Rotary har gjort globalt er utryddelse av polio. Etter avtale har Bill Gates bidratt med 2 dollar for hver dollar Rotary har bidratt med til dette arbeid.

DG forteller videre at han alltid har jobbet for å få kvinner inn i klubbene og er glad for at det er utviklingen nå. Det gir en annen dynamikk i klubben.

Etter møtene med både Ulstein og Herøy Rotary får han inntrykk av at begge klubbene jobber godt og i tråd med Rotarys målsetteing.

Vi må inspirere sammen, være viktige for verden og tenke bærekraftig.

Vi må støtte og styrke klubbene gjennom fellesskap og rekruttering, global og lokal samfunnsinnsats. Oppgaver sammen bygger miljøet og fellesskapet. Profilering av klubbene og omdømmet i lokalmiljøet er viktig.

Informerer om Global Grant og noen prosjekter i denne kategori. Summen av prosjektene er formidable.

Ref Tove Worren, sekretær.